Suomen pääministeri Juha Sipilä (kesk) oli esittänyt toiveen, että tiedotustilaisuus Ruotsin pääministeri Stefan Löfvenin kanssa pidetään englannin kielellä.

Juha Sipilä on sittenkin kielimiehiä. OSSAI AHOLA / AAMULEHTI

Löfven noudatti toivetta ja piti avauspuheenvuoronsa englanniksi. Tämän jälkeen Sipilä vetäisi todellisen ässän hihastaan ja piti ensimmäisen puheenvuorensa yllättäen ruotsiksi.

- Tack Stefan om jag börjar med min dålig svenska, Sipilä aloitti pahoitellen huonoa ruotsinkieltään.

Tämän jälkeen Sipilä piti pitkän puheenvuoron ruotsiksi Suomen ja Ruotsin hyvistä suhteista.

Toimittajat ovat esittäneet pääministereille kysymyksiä pääasiassa englanniksi. Sipilältä kysyttiin muun muassa, mikä on ruotsin kielen tulevaisuus Suomessa.

- Ruotsin kielen statukselle ei ole tulossa muutoksia, Sipilä sanoi ja kiirehti lisäämään:

Löfven piikitteli?

Tiedotustilaisuuden alussa Ruotsin pääministeri Löfven nosti esiin sen, että ruotsin kielellä on vahva asema Suomessa. Löfven puhui Sipilän toiveen mukaisesti englanniksi.

- Suomella ja Ruotsilla on läheiset ja vahvat suhteet. Jaamme yhteisen historian, yhteisen kielen sekä itämeren.

- Ruotsi on yksi Suomen virallisista kielistä, Löfven jatkoi.

Hän lisäsi, että myös Ruotsissa puhutaan paljon suomea.

Löfven piti tärkeänä, että sekä Suomen että Ruotsin pääministerit tekevät ensimmäiset vierailunsa naapuriin. Löfven on ollut Ruotsin pääministeri viime vuoden lokakuusta.

Sipilä luki paperista

Ruotsillaan yllättänyt, ja asiaa selvästi jännittänyt Sipilä luki puheenvuoronsa paperista. Sipilä haki välillä katsekontaktia vieressä seisoneeseen Löfveniin.

- On ollut hienoa olla täällä Tukholmassa tänään. Kiitän pääministeriä mielenkiintoisista keskusteluista ja vieraanvaraisuudesta, Sipilä luki paperista.

Vaikka Sipilä arasteli ruotsin puhumista, hän kertoi olleensa Ruotsissa jopa töissä.

- Olen vieraillut Ruotsissa useaan otteeseen ja minulla on ollut täällä mahtava kesätyö ruotsalaisessa yrityksessä, telealalla.

Sipilä hehkutti ruotsinkielisessä puheenvuorossaan myös Suomen ja Ruotsin suhteita.

- Suomi ja Ruotsi ovat toistensa tärkeimmät kumppanit.

Englanninkielisessä osuudessa nähtiin huomattavasti itsevarmempi Sipilä, joka vastaili toimittajien kysymyksiin vapautuneesti.